། ཆོས་ཀྱི་རྗེ་དཀོན་མཆོག་འཕེལ་གྱི་རྣམ་ཐར་ངོ་མཚར་ཕྲེང་བ་ཞེས་བྱ་བ་བཞུགས། ཨོཾ་སྭསྟི་སིདྡྷི། མཚན་
དཔེ་རབ་འབར་ཡོན་ཏན་རྒྱན་གྱིས་མཛེས་སྐུའི་ཕུན་ཚོགས་ཆེར་གསལ་བ། །གང་ལ་བླ་མེད་
དཀོན་མཆོག་གསུམ་གྱི་མཛད་པ་མ་ལུས་རྣམ་འཕེལ་ཞིང༌། །སྟོབས་དང་མི་འཇིགས་སོ་སོ་
རིག་བློ་མ་འདྲེས་ཆོས་ཀུན་མངོན་སུམ་གཟིགས། །བླ་མ་མཆོག་ལ་གུས་པས་བཏུད་དེ་རྣམ་
ཐར་རིན་ཆེན་ཅུང་ཟད་སྤེལ། །རྣམ་དཀར་ རིགས་འབྱུང་པདྨོའི་འཕྲེང་བ་ཡིས། །ཡོན་ཏན་
སྦྲང་རྩིའི་སྙིང་པོ་ལེགས་བསྡུས་ནས། །ཐོག་མ་ཉིད་ཀྱིས་གཞོན་ནུའི་ན་ཚོད་ཀྱང༌། །གྲངས་
།
-45-

བརྩེ་ཆེན་འོད་སྣང་ལས། གློ་བོ་མཁན་ཆེན་བཀའ་འབུམ། ༼ཀ
རྣམས། །
མེད་ བསོད་ ནམས་ ཕུང་ པོས་ བརྗིད་ ལ་ འདུད། །རིགས་ཀྱི་ཡོན་ཏན། ཀུན་ དགའི་ དཔག་ བསམ་
ལས་འཁྲུངས་དྲི་བཟང་གིས། །ཕྱོགས་ཀྱི་བུང་བ་འགུག་པའི་ངལ་སོའི་རླུང་། ཁྱོད་སྐུའི་ཡོངས་
འདུ་མཛེས་པའི་དོ་ཤལ་དུ། །ངུར་སྨྲིག་གོས་དང་ལྷན་ཅིག་བཀོད་ལ་བསྟོད། །རྗེ་བཙུན་ཀུན་དགའ་
བཟང་པོས་རྗེས་སུ་བཟུང་བ། འཇིག་རྟེན་དབང་པོའི་གསུང་ངག་གངྒཱའི་རྒྱུན། །འཆི་མེད་སྦྱིན་པ་ཐོས་
པའི་མགྲིན་པ་ནས། ཁྱོད་ཀྱི་གསོལ་བས་གྲུབ་པ་བདུད་རྩིའི་རོ། །བརྙེས་པའི་ལུས་ཅན་བླ་མ་
ཁྱོད་ རྗེ་སེམས་དཔའ་ཆེན་པོས་རྗེས་སུ་བཟུང་བ་ཕྱག་ འཚལ། །འཇམ་དབྱངས་ བློ་ མཚོའི་ ཨུཏྤལ་ ཡུ་ བ་
ལས། །ཤེས་རབ་མཆོག་གི་རལ་གྲི་ལེགས་བྱིན་པ། །འགྲོ་བའི་གཏི་མུག་རྨོངས་པའི་ཁྲི་ཤིང་
།སྐད་ཅིག་ཉིད་དུ་གཅོད་མཛད་ཁྱོད་ཀྱིས་སྐྱོངས། །འཇམ་དབྱངས་ཆོས་རྗེས་རྗེས་སུ་བཟུང་བ།
ཤེས་བྱ་ཀུན་གཟིགས་དབང་ཕྱུག་བརྒྱད་སྩོལ་བ། །འདྲེན་པ་མཆོག་དེས་མ་འོངས་རྒྱལ་བ་
ཞེས། །བསྔགས་པས་རྡོ་རྗེའི་ཐུགས་དང་ཟག་མེད་ཀྱི། །ཏིང་འཛིན་སྒོ་མང་འཛིན་ལ་ཕྱག་
འཚལ་ ལོ། །རྗེ་ཀུན་དབང་གིས་རྗེས་སུ་བཟུང་བ། དཔལ་ ལྡན་ རྡོ་ རྗེ་ གསུམ་ གྱི་ ཐུགས་མངའ་དང༌། །
ཀུན་མཁྱེན་ནམ་མཁའི་ནོར་བུ་སྲིད་གསུམ་གྱི། །མཁས་པ་ལས་བྱུང་ལུང་རིགས་སྣང་བ་ཡིས།།
ཨེ་ མ་ ས་ འདི་ སྐལ་ བ་ བཟང་ པོར་མཛད། །རྗེ་དཔལ་ལྡན་རྡོ་རྗེ་དང་ཀུན་མཁྱེན་གཉིས་ཀྱིས་རྗེས་སུ་བཟུང་བ།
འདི་མན་མཛད་ཕྲིན་བསྐྱངས་པ་དད་བརྩོན་རིན་ཆེན་ཐེམ་སྐས་ལ་བཞུགས་ཤིང༌། །ཆོས་ཀྱིས་ཕོངས་
རྣམས་ལྷག་པར་ཚིམ་མཛད་པ། །མ་ལུས་རྒྱུད་སྡེའི་གསང་མཛོད་ལྡེ་མིག་ཅན། །ཐུགས་རྗེའི་
སྤྱན་ལྡན་བླ་མ་ཁྱེད་ལ་འདུད། །ཚུལ་ཁྲིམས་ལྡན་ཞིང་མང་ཐོས་ཀུན་སྤྱོད་གཙང༌། །ངེས་པར་
ཞི་ཞིང་ཤེས་རབ་མཆོག་གིས་བརྒྱན། །ཀུན་ནས་དུལ་བའི་དཔལ་གྱིས་རབ་བརྗིད་པ། །
མཚན་ལྡན་སྐྱེས་བུ་དམ་པའི་ཞབས་ལ་འདུད། །གཡོ་མེད་རྡོ་རྗེ་ལྟ་བུའི་ཏིང༌འཛིན་དང༌། །
བསམ་ཡས་ལྷ་དང་སྔགས་ཀྱི་རྣམ་འཕྲུལ་གྱིས། །བདེ་ཆེན་ཐར་པའི་ལམ་ཀུན་གསལ་མཛད་
པ། །རྡོ་རྗེའི་སློབ་དཔོན་མཆོག་ལ་ཕྱག་འཚལ་ལོ། །མཛད་པ་རྒྱ་མཚོའི་མཐར་ཡང་དཔའ་བོ་
-46-

བསྟོད་ཚོགས་ཀྱི་སྐོར་སོགས་བཞུགས།
དང༌། །མཁའ་འགྲོ་བྱེ་བའི་ཞབས་འབྲིང་དང་བཅས་པ། །བདེ་བ་ཅན་གྱི་ཞིང་དུ་མངོན་སུམ་
གཤེགས། །འདིའི་མཚན་མཁོ་བོ་ལའང་ཤར་རོ། །དག་པའི་སྣང་བ་མཐར་ཕྱིན་ཁྱོད་ཕྱག་འཚལ། །སླར་
ཡང་རྨད་བྱུང་ཐུགས་རྗེའི་ཆུ་འཛིན་ལས། །ཕྲིན་ལས་གྲུ་ཆར་ཕྱོགས་ཀྱིས་མཐའ་ཁྱབ་པར། །
རབ་སོན་འདུས་པ་རྒྱ་མཚོའི་རླབས་ཕྲེང་གིས། །འཛིན་མའི་གཞི་ཀུན་རྟག་པར་འགེངས་ལ་
འདུད། །རྣམ་ཐར་རྒྱ་ཆེན་བསམ་པའི་ཡུལ་མིན་པ། །ཅུང་ཟད་ཐོས་ལས་ཆུ་ཡི་ཟེགས་མ་ཙམ།།
གང་འདི་མངོན་རློམ་མཆེ་བ་དུག་ཅན་གྱིས། །ཟིན་པའི་འཆིང་བ་བསྡམ་པོ་བཅད་ཕྱིར་སྤེལ། །
དེ་ ལས་རྣམ་ པར་ དཀར་ བའི་ བཻཌཱུརྱ། །བཻཌཱུརྱ་དཀར་པོ་ཟེར་བ་མདོ་མང་པོ་ནས་བཤད། དཀར་ པོའི་ ཕྲེང་
བས་སྐལ་བ་བཟང་ལྡན་པའི། །དད་པས་སྒེག་པའི་ལུས་ཅན་ཐམས་ཅད་ཀྱི། །ཡིད་ལ་ཚིམ་པ་
རྒྱ་ཆེན་ཐོབ་གྱུར་ཅིག །སྐུལ་བྱེད་ཞབས་ཀྱི་པདྨོ་དགྱེས་པ་ཡི། །ཟེ་འབྲུ་དཀར་པོའི་འོད་ཟེར་
ངོམ་བྱེད་ཅིང༌། །ཐོས་པས་དགའ་བའི་རྐང་དྲུག་ལྡན་རྣམས་ཀྱང༌། །འདོད་པའི་གདུང་བས་
རིང་ནས་འདུ་གྱུར་ཅིག །ཅེས་རྗེ་བཙུན་བླ་མ་དམ་པ། རྡོ་རྗེའི་སློབ་དཔོན་ཆེན་པོ། དཀོན་
མཆོག་གསུམ་གྱི་ཡོན་ཏན་ཐམས་ཅད་རྣམ་པར་འཕེལ་བའི་ཕྲིན་ལས་ཀྱི་མཐའ་ཅན་དེའི་རྣམ་
པར་ཐར་པའི་ཆ་ཚིགས་སུ་བཅད་པ་ཞིག་ཁྱོད་ཀྱིས་ཅིས་ཀྱང་བསྐུར་ཅིག་ཅེས། དབང་ཕྱུག་
དམ་པའི་མངའ་བདག །རྒྱལ་བའི་དབང་པོའི་གསུང་གིས་བསྐུལ་ཏེ། བཙུན་པ་བསོད་ནམས་
ལྷུན་གྲུབ་ལེགས་པའི་འབྱུང་གནས་རྒྱལ་མཚན་དཔལ་བཟང་པོས། རྣམ་པར་ཐར་པ་ངོ་
མཚར་ཕྲེང་བ་ཞེས་བྱ་བ། དཔལ་བསམ་གྲུབ་གླིང་དུ་བྲིས་ཏེ་ཕུལ་བའོ། །དཀོན་མཆོག་གསུམ་གྱི་
རང་བཞིན་སྐུ། །ཡོན་ཏན་རིན་ཆེན་རྣམ་འཕེལ་གསུང༌། །རྣམ་པར་མི་རྟོག་རྡོ་རྗེའི་ཐུགས། །འདྲེན་པ་མཆོག་ལ་ཕྱག་འཚལ་ལོ།།
འདི་ལམ་འབྲས་ཕྱག་མཆོད་སྐབས་སུ་འཇུག་གསུངས།། །།